ગૂગલ ઈન્ડિયાનાં નેહા બડજાત્યા કહે છે, “હાલ ગ્રામીણ ભારતમાં માંડ ૧૨ ટકા મહિલાઓ ઈન્ટરનેટનો ઉપયોગ કરે છે. ‘ઈન્ટરનેટ સાથી’થી અમારું લક્ષ્ય ગ્રામીણ મહિલાઓ અને ડિજિટલ દુનિયા વચ્ચે સેતુ પૂરો પાડવાનો છે. જેથી ઈન્ટરનેટ સેવાઓ તેમના સુધી પહોંચી શકે. પ્રથમ તાલીમનાં પરિણામોથી અમે ઉત્સાહિત છીએ. અમે તૈયાર કરેલી મહિલાઓ ગામડાઓમાં ઈન્ટરનેટનો બખૂબી ઉપયોગ કરી રહી છે. તેઓ ખેતીની વિવિધ પદ્ધતિઓથી માંડીને સરકારી સેવાઓ, શિક્ષણ, મનોરંજન અને વ્યાવસાયીક તકો ક્ષેત્રે સક્રિય કાર્ય કરી રહી છે. આગામી પાંચ વર્ષમાં દેશભરમાં ફેલાયેલાં અઢી લાખ ગામડાંઓ સુધી આ પ્રોજેક્ટને લઈ જવાનો લક્ષ્યાંક છે. ગુજરાતની મહિલાઓએ આ પ્રોજેક્ટમાં નવું જોમ રેડ્યું છે. જે અમારા માટે એક પ્રકારના ટૉનિકનું કામ કરશે.”